เร่งทำประชาพิจารณ์หวยชุด เสนอบอร์ดลุ้นขายปลายปีนี้
สำนักงานสลากฯ เดินหน้าทำประชาพิจารณ์สลากรวมชุด ทั่วประเทศ คาดเสนอบอร์ดเดือน ส.ค. และพิมพ์ขายปลายปีนี้
14 เม.ย. 2561

สำนักงานสลากฯ เดินหน้าทำประชาพิจารณ์สลากรวมชุด ทั่วประเทศ คาดเสนอบอร์ดเดือน ส.ค. และพิมพ์ขายปลายปีนี้นางตุ้มทอง มุสิกรัตน์ รองผู้อำนวยการ รักษาการในตำแหน่งผู้อำนวยการ สำนักงานสลากกินแบ่งรัฐบาล เปิดเผยว่า ขณะนี้อยู่ระหว่างการรวบรวมข้อมูลทำประชาพิจารณ์สลากกินแบ่งรัฐบาล หรือสลากรวมชุด เพื่อแก้ปัญหาการจำหน่ายสลากเกินราคาที่กำหนดฉบับละ 80 บาท แต่ราคาขายจริงในท้องตลาดฉบับละ 100-150 บาทอย่างไรก็ตามได้จัดทำแบบสอบถามพ่อค้าแม่ค้า ผู้ซื้อ และผู้ที่เกี่ยวข้องทั่วประเทศ ซึ่งคาดว่าจะ สรุปความคิดเห็นเสร็จภายในเดือน มิ.ย. 2561นางตุ้มทอง กล่าวว่า หลังจากนั้นจะมีการประมวลข้อมูลทั้งหมด เพื่อหาข้อสรุปและรูปแบบของการจัดพิมพ์สลากชุด หากสามารถเสนอให้บอร์ดพิจารณาเดือน ส.ค.แล้วผ่านกระบวนการพิจารณาอนุมัติ คาดจะสามารถเริ่มจัดพิมพ์งวดเดือน ต.ค.-พ.ย. 2561สำหรับในส่วนกรณีที่มีกลุ่มคนบางกลุ่มกล่าวหาว่า สำนักงานสลากฯ ล็อกเลขรางวัลนั้น ยืนยันไม่เป็นความจริง ดำเนินการโปร่งใสทุกขั้นตอน